
    AVIZ

    asupra

Proiectului de Lege privind aprobarea Ordonanței de urgență a Guvernului nr.75/2022 pentru completarea Legii nr.82/1992 privind rezervele de stat

În conformitate cu prevederile art.95 și art.117 alin.(3) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu Proiectul de Lege privind aprobarea Ordonanței de urgență a Guvernului nr.75/2022 pentru completarea Legii nr.82/1992 privind rezervele de stat, trimis cu adresa nr.PL-x 423 din 29 iunie 2022, înregistrat cu nr.4c-13/621 din 1 iulie 2022. 
Senatul, în calitate de primă Cameră sesizată, a adoptat iniţiativa legislativă în şedinţa din ziua de 27 iunie 2021. 
Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările și completările ulterioare.

Proiectul de ordonanță de urgență are ca obiect de reglementare completarea unor dispoziții din Legea nr.82/1992 privind rezervele de stat, republicată, cu modificările și completările ulterioare.
Proiectul de lege are ca obiect aprobarea Ordonanței de urgență a Guvernului nr.75/2022 pentru completarea Legii nr.82/1992 privind rezervele de stat.
Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din ziua de 20 septembrie 2022.

Membrii comisiei au examinat proiectul de lege supus avizării, expunerea de motive şi avizul favorabil cu observații și propuneri al Consiliului Legislativ, înregistrat cu nr.610 din 30 mai 2022.

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a iniţiativei legislative, în forma transmisă Comisiei juridice, de disciplină şi imunităţi de către Biroul permanent. 
În raport de obiectul şi conţinutul reglementării, proiectul de lege face parte din categoria legilor ordinare. 
                              PREŞEDINTE,                          

       
       SECRETAR,
                  Laura-Cătălina Vicol-Ciorbă

